II. Bab sêsorahipun R.M.T. Sumanagara ingkang kawrat ing organ, ôngka 7 sarta 8 sarèhning sampun wontên sadhèrèk sawatawis, ingkang nyuwun siti ing Sragèn, amila pangrèh lajêng matah panitya inggih punika 1. R.M.H. Wuryaningrat, 2. R. T. Martawadana, 3. R. M. Ng. Citrakusuma, supados anyinau kawontênanipun siti-siti ing Sragèn wau, lan sanès-sanèsipun, wondene anggènipun pangrèh damêl panitya punika, jalaran usulipun R.M.T. Sumanagara wau sampun nate karêmbag panjang wontên parêpatan pangrèh nalika tanggal kaping 10/11 April 1928 bab wau pancèn kathah sangêt èwêt-pakèwêdipun, amila para sadhèrèk ingkang sami nyuwun siti-siti wau kaparênga anyrantosakên ngêntosi palapuranipun panitya kasêbut ing nginggil.